LT Europos Sąjungos oficialusis leidinys C 151/15

INFORMACINIS PRANEŠIMAS

2009 m. gegužės 5 d. Tarybos reglamentas (EB) Nr. 428/2009, nustatantis Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą (1) – Informacija apie priemones, kurias valstybės narės patvirtino pagal IIb–IIf priedus

2013/C 151/10

Reglamento (EB) Nr. 428/2009 su pakeitimais, padarytais Tarybos reglamentu (ES) Nr. 1232/2011, IIb–IIf prieduose nustatyta, kad kiekvienas eksportuotojas, kuris naudojasi ES bendruoju eksporto leidimu (toliau – ESBEL), valstybės narės, kurioje jis yra įsisteigęs, kompetentingoms institucijoms privalo pranešti, kad pasinaudojo šiuo leidimu pirmą kartą, ne vėliau kaip per 30 dienų po pirmosios eksporto operacijos datos, arba pareikalavus atitinkamai kompetentingai institucijai – pranešti prieš pirmą kartą pasinaudodamas šiuo leidimu. Reglamento (EB) Nr. 428/2009 IIb–IIf prieduose taip pat nurodyta, kad valstybės narės praneša Komisijai apie pasirinktą pranešimo apie pirmąjį pasinaudojimą ES bendraisiais eksporto leidimais Nr. EU002–EU006 mechanizmą. Be to, IIb–IIf prieduose nustatyta galimybė valstybėms narėms taikyti kitus reikalavimus, kaip antai eksportuotojų registracija ir ataskaitų teikimo reikalavimai. Komisija jai pateiktą informaciją skelbia Europos Sąjungos oficialiojo leidinio C serijoje.

1. VALSTYBIŲ NARIŲ PATEIKTA INFORMACIJA APIE PASIRINKTĄ PRANEŠIMO APIE PIRMĄJĮ PASINAUDOJIMĄ SĄJUNGOS BENDRAISIAIS EKSPORTO LEIDIMAIS EU002, EU003, EU004, EU005 IR EU006 MECHANIZMĄ

ES bendrųjų eksporto leidimų EU002–EU006 „Naudojimosi sąlygose ir reikalavimuose“ nustatytas reikalavimas Komisijai skelbti valstybių narių pasirinktas priemones dėl pranešimo apie pirmąjį pasinaudojimą šiais leidimais mechanizmo. Tolesnėje lentelėje apžvelgiamos valstybių narių pasirinktos priemonės, apie kurias pranešta Komisijai. Po to pateikiama išsami informacija apie Komisijai praneštas priemones.

Valstybė narė Pranešimo apie pirmąjį pasinaudojimą ES bendraisiais eksporto leidimais EU002, EU003, EU004, EU005 IR EU006 mechanizmas BELGIJA prieš pirmąjį pasinaudojimą leidimu BULGARIJA ne vėliau kaip per 30 dienų po pirmosios eksporto operacijos datos ČEKIJA ne vėliau kaip per 30 dienų po pirmosios eksporto operacijos datos DANIJA ne vėliau kaip per 30 dienų po pirmosios eksporto operacijos datos VOKIETIJA ne vėliau kaip per 30 dienų po pirmosios eksporto operacijos datos ESTIJA prieš pirmąjį pasinaudojimą leidimu AIRIJA ne vėliau kaip per 30 dienų po pirmosios eksporto operacijos datos GRAIKIJA ne vėliau kaip per 30 dienų po pirmosios eksporto operacijos datos ISPANIJA ne vėliau kaip per 30 dienų po pirmosios eksporto operacijos datos PRANCŪZIJA prieš pirmąjį pasinaudojimą leidimu ITALIJA prieš pirmąjį pasinaudojimą leidimu KIPRAS ne vėliau kaip per 30 dienų po pirmosios eksporto operacijos datos LATVIJA ne vėliau kaip per 30 dienų po pirmosios eksporto operacijos datos LIETUVA ne vėliau kaip per 30 dienų po pirmosios eksporto operacijos datos LIUKSEMBURGAS prieš pirmąjį pasinaudojimą leidimu VENGRIJA prieš pirmąjį pasinaudojimą leidimu МALTA ne vėliau kaip per 30 dienų po pirmosios eksporto operacijos datos NYDERLANDAI prieš pirmąjį pasinaudojimą leidimu AUSTRIJA prieš pirmąjį pasinaudojimą leidimu LENKIJA ne vėliau kaip per 30 dienų po pirmosios eksporto operacijos datos PORTUGALIJA ne vėliau kaip per 30 dienų po pirmosios eksporto operacijos datos RUMUNIJA ne vėliau kaip per 30 dienų po pirmosios eksporto operacijos datos SLOVĖNIJA ne vėliau kaip per 30 dienų po pirmosios eksporto operacijos datos SLOVAKIJA ne vėliau kaip per 30 dienų po pirmosios eksporto operacijos datos SUOMIJA ne vėliau kaip per 30 dienų po pirmosios eksporto operacijos datos ŠVEDIJA ne vėliau kaip per 30 dienų po pirmosios eksporto operacijos datos JUNGTINĖ KARALYSTĖ ne vėliau kaip per 30 dienų po pirmosios eksporto operacijos datos

1.1. Belgija

Kad būtų galima pirmą kartą pasinaudoti ES bendraisiais eksporto leidimais, būtina išankstinė registracija ir pranešimas, kuris turėtų būti pateiktas naudojant specialią formą, kurią galima rasti kompetentingos licencijas išduodančios institucijos svetainėje:

— Flandrijos regionas: http://www.vlaanderen.be/csg

— Valonijos regionas: http://economie.wallonie.be/Licences_armes/2U/Types_licences.html

— Briuselio sostinės regionas: (rengiama).

Pagal nacionalinės administracijos praktiką užsiregistruoti reikia prieš pirmąjį pasinaudojimą ESBEL.

Be to, eksportuotojai licencijas išduodančioms institucijoms turėtų kasmet pateikti informaciją apie eksportuotas dvejopo naudojimo prekes, jų kiekį, išsamią informaciją apie eksportuotoją ir (arba) galutinį naudotoją ir galutinį naudojimą. Tai gali būti padaryta pateikiant ataskaitą.

Nustatytas papildomas įrašų saugojimo (bent 3 metus) reikalavimas – būtina saugoti su eksportu pagal ESBEL susijusius komercinius dokumentus (t. y. sąskaitas, krovinio deklaracijas ir kt.).

1.2. Bulgarija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.3. Čekija

Kad būtų galima pirmą kartą pasinaudoti ES bendraisiais eksporto leidimais, būtina užsiregistruoti Pramonės ir prekybos ministerijoje pagal Įstatymo Nr. 594/2004 Coll 6 skyrių. Eksportuotojas privalo nurodyti susijusio ESBEL numerį. Ministerija patvirtina eksportuotojo registraciją per 10 dienų po raštiško prašymo datos.

Pagal Reglamento (ES) Nr. 1232/2011 nuostatas eksportuotojas taip pat privalo pranešti apie pirmąją eksporto operaciją ne vėliau kaip per 30 dienų po jos datos.

Be to, ministerijai paprašius eksportuotojas pateikia su pagal ESBEL vykdytu eksportu susijusias ataskaitas.

1.4. Danija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.5. Vokietija

Vokietija visiems ES bendriesiems eksporto leidimams taiko pranešimo mechanizmą, pagal kurį apie pirmąjį pasinaudojimą atitinkamu ESBEL eksportuotojams leidžiama pranešti Federalinei ekonomikos ir eksporto kontrolės tarnybai ne vėliau kaip per 30 dienų po pirmosios eksporto operacijos datos.

Kad galėtų pateikti pranešimą, eksportuotojai turi užsiregistruoti elektroniniu būdu. Daugiau informacijos pateikiama svetainėje http://www.ausfuhrkontrolle.info/ausfuhrkontrolle/de/antragstellung/agg_antragstellung/index.html

Be to, eksportuotojai turi kas pusmetį pateikti pagal ESBEL atliktų eksporto sandorių ataskaitą. Eksportuotojas turi elektroniniu būdu pateikti informaciją apie eksportuotus gaminius, jų vertę, išsamią informaciją apie eksportuotoją ir gavėją.

1.6. Estija

Pagal Estijos strateginių prekių įstatymo 25 straipsnio 4 dalį prieš pirmąjį pasinaudojimą ES bendraisiais eksporto leidimais būtina užsiregistruoti Strateginių prekių komisijoje, kuri yra atsakinga institucija, ir jai pranešti.

29 straipsnio 2 dalyje paaiškinama paraiškos būti užregistruotam kaip ESBEL naudotojui teikimo tvarka ir nustatytas dešimties darbo dienų terminas, skaičiuojamas nuo paraiškos ir visų reikiamų dokumentų gavimo dienos. Pareiškėjui raštu pranešama apie tai, kad jis užregistruotas kaip ESBEL naudotojas ir kokie duomenys bus įtraukti į duomenų bazę (30 straipsnio 1 dalis).

35 straipsnio 2 dalyje nurodyta, kad registruotas ESBEL naudotojas turi du kartus per metus raštu pateikti savo veiklos ataskaitą Strateginių prekių komisijai. Ataskaita rengiama birželio 30 d. ir gruodžio 31 d. už kiekvieną ankstesnį pusmetį ir pateikiama per 30 kalendorinių dienų po ataskaitinio laikotarpio pabaigos.

Pagal 35 straipsnio 1 dalį registruotas ESBEL naudotojas privalo saugoti įrašus ir dokumentus su prekių aprašymais, prekių kiekiu ir verte, prekių persiuntimo datomis, sandorio šalių vardais, pavardėmis (pavadinimais) ir adresais, galutiniu naudojimu ir galutiniu naudotoju. Įrašus būtina saugoti bent dešimt metų skaičiuojant nuo kitų metų po dokumento parengimo sausio 1 d.

1.7. Airija

Bet kuris Airijoje įsisteigęs ir ES bendraisiais eksporto leidimais besinaudojantis eksportuotojas apie pirmąjį pasinaudojimą privalo pranešti Airijos eksporto licencijų skyriui ne vėliau kaip per 30 dienų po pirmosios eksporto operacijos datos.

1.8. Graikija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.9. Ispanija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.10. Prancūzija

Pagal nacionalinės administracijos praktiką, kad būtų galima pirmą kartą pasinaudoti ES bendraisiais eksporto leidimais, būtina išankstinė registracija ir pranešimas, kuris turėtų būti pateiktas naudojant specialią formą, kurią galima rasti kompetentingos licencijas išduodančios institucijos svetainėje (http://www.dgcis.redressement-productif.gouv.fr/biens-double-usage/telechargements).

1.11. Italija

Ministerijos informaciniame įsakyme Nr. PCI/79931 nurodyta, kad Italijos eksportuotojai privalo pranešti apie ketinimą naudotis ES bendraisiais eksporto leidimais per 30 dienų iki pirmojo pasinaudojimo.

Be to, eksportuotojai turi kas pusmetį pateikti pagal ESBEL atliktų eksporto sandorių ataskaitas.

Informacija apie pranešimo tvarką pateikiama Ekonominės plėtros ministerijos svetainėje:

http://www.mise.gov.it/index.php?option=com_content&view=article&viewType=0&idarea1=564&idarea2=700&idarea3=0&andor=AND§ionid=2,12&andorcat=AND&idmenu=1406&partebassaType=0&MvediT=1&showMenu=1&showCat=1&id=2022475&idarea4=0&idareaCalendario1=0&showArchiveNewsBotton=0&directionidUser

1.12. Kipras

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.13. Latvija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.14. Lietuva

Pagal 2012 m. gegužės 29 d. Vyriausybės nutarimu Nr. 617 patvirtintų Strateginių prekių eksporto, importo, tranzito, tarpininkavimo ir siuntimo Europos Sąjungoje licencijavimo taisyklių 57 punktą eksportuotojai Ūkio ministerijai praneša apie ketinimą naudotis ES bendraisiais eksporto leidimais ne vėliau kaip prieš 10 darbo dienų iki pirmojo pasinaudojimo.

1.15. Liuksemburgas

Pagal nacionalinės administracijos praktiką, kad būtų galima pirmą kartą pasinaudoti ES bendraisiais eksporto leidimais, būtina pateikti išankstinį pranešimą, naudojant specialią formą, kurią galima rasti kompetentingos licencijas išduodančios institucijos svetainėje:

http://www.eco.public.lu/attributions/dg5/d_commerce_exterieur/office_licences/import_export/controle_export/2usage/2usage_licences/index.html

arba

http://www.guichet.lu/biens-DU

Be to, eksportuotojas turi 10 metų saugoti įrašus apie pagal ESBEL vykdytą eksportą (įrašai pirmiausiai turėtų apimti visus su eksportu susijusius komercinius ir vežimo dokumentus, įskaitant išsamią informaciją apie eksportuotas dvejopo naudojimo prekes (kiekis, vertė, aprašymas ir kt.), eksporto datą, išsamią informaciją apie eksportuotoją, galutinį naudotoją ir galutinį naudojimą). Įrašus būtina pateikti licencijas išduodančiai institucijai, jei ji to paprašo.

1.16. Vengrija

Pagal Vyriausybės dekreto Nr. 13/2011 (II. 22) dėl tarptautinės prekybos dvejopo naudojimo prekėmis leidimo su pakeitimais 3 straipsnio 1 dalį Vengrija taiko išankstinės registracijos prieš pirmąjį pasinaudojimą ES bendraisiais eksporto leidimais reikalavimą.

Kad kartu būtų įvykdyta ir prievolė pranešti, pasirinktas metodas yra išankstinė registracija prieš pirmąjį pasinaudojimą ES bendruoju eksporto leidimu.

Be to, pagal Vyriausybės dekreto Nr. 13/2011 (II. 22) dėl tarptautinės prekybos dvigubo naudojimo prekėmis leidimo su pakeitimais 13 straipsnio 4 dalį taikomas reikalavimas kas 6 mėnesius pateikti faktinio ESBEL naudojimo ataskaitą.

1.17. Мalta

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.18. Nyderlandai

Pagal Uitvoeringsregeling strategische goederen 5 straipsnio a dalį eksportuotojams leidžiama naudotis ES bendraisiais eksporto leidimais, tik jei iš anksto užsiregistruojama likus ne mažiau kaip dviem savaitėms iki pirmojo pasinaudojimo.

1.19. Austrija

Pagal 2011 m. Užsienio prekybos įstatymo 59 straipsnio 5 dalį, kaip nurodyta Federalinio teisės aktų oficialiojo leidinio Nr. 26 I dalyje, apie ketinimą pasinaudoti ES bendruoju eksporto leidimu prieš pirmąjį pasinaudojimą būtina pranešti Ekonomikos, šeimos ir jaunimo reikalų ministerijai, kad tai būtų užregistruota. Pranešime turi būti nurodyta, kuriuo (-iais) ES bendruoju (-aisiais) eksporto leidimu (-ais) bus naudojamasi.

Pagal pirmiau nurodyto įstatymo 59 straipsnio 1 dalį ESBEL gali naudotis tik užregistruoti asmenys ar subjektai. Pagal 59 straipsnio 6 dalį eksportuotojas turi būti įtrauktas į registrą per dešimt darbo dienų ir jam turi būti pranešta apie registraciją. Be to, 2011 m. Pirmojo užsienio prekybos įstatymo 16 straipsnio 2 dalyje, kaip nurodyta Federalinio teisės aktų oficialiojo leidinio Nr. 343 II dalyje, pateikiami išsamūs registracijos turinio reikalavimai.

Pirmiau minėto įstatymo 16 straipsnio 3 dalyje nustatyta, kad visi registruoti asmenys ir subjektai iki kiekvienų metų kovo 1 d. turi pateikti suvestinius duomenis apie savo sandorius už praėjusius kalendorinius metus. Reikia pateikti tokius duomenis kaip prekės ar prekių kategorijos, įskaitant KN kodus, gavėjai ir žinomi galutiniai naudotojai, bendra suma ir bendra vertė. Juos būtina pateikti atskirai dėl kiekvieno bendrojo eksporto leidimo.

1.20. Lenkija

Pagal 2000 m. lapkričio 29 d. Įstatymą dėl valstybės saugumui strateginę reikšmę turinčių prekių, technologijų ir paslaugų užsienio prekybos bei tarptautinės taikos ir saugumo palaikymo Lenkija reikalauja, kad eksportuotojai Ekonominio saugumo departamentui praneštų apie pirmąjį pasinaudojimą atitinkamu ES bendruoju eksporto leidimu ne vėliau kaip per 30 dienų po pirmosios eksporto operacijos datos.

Privaloma užsiregistruoti Ūkio ministerijos svetainėje.

Lenkija taip pat nustatė metinių ataskaitų dėl ESBEL naudojimo reikalavimus.

1.21. Portugalija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.22. Rumunija

Vyriausybės nutarimo Nr. 119/2010, iš dalies pakeisto Vyriausybės nutarimu Nr. 12/2012, 13 straipsnyje nustatyta, kad ES bendraisiais eksporto leidimais besinaudojantys eksportuotojai prieš pirmąjį pasinaudojimą privalo užsiregistruoti ANCEX (Eksporto kontrolės departamente). ANCEX gautą registraciją patvirtina per 10 darbo dienų.

ESBEL besinaudojantys eksportuotojai praneša ANCEX apie pirmąjį pasinaudojimą šiais leidimais ne vėliau kaip per 30 dienų po pirmosios eksporto operacijos datos.

Be to, eksportuotojai turi teikti mėnesines ESBEL naudojimo ataskaitas.

1.23. Slovėnija

Slovėnijos pasirinktas pranešimo apie visus ES bendruosius eksporto leidimus mechanizmas yra pranešimas per 30 dienų po pirmosios eksporto operacijos datos. Tai nustatyta pakeistame Dekrete dėl leidimų ir sertifikatų išdavimo tvarkos ir Dvigubo naudojimo prekių eksporto kontrolės komisijos įgaliojimų (Oficialusis leidinys, OL RS Nr. 42/12, 7 str.).

Ataskaitas reikia teikti du kartus per metus.

1.24. Slovakija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.25. Suomija

Pagal Dvejopo naudojimo įstatymo Nr. 562/1996 (su pakeitimais) 3 dalies a punktą eksportuotojai praneša Užsienio reikalų ministerijai apie pasinaudojimą ES bendruoju eksporto leidimu ne vėliau kaip per 30 darbo dienų po pirmosios eksporto operacijos datos.

1.26. Švedija

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

1.27. Jungtinė Karalystė

Pranešimo apie visus ES bendruosius eksporto leidimus mechanizmas tiesiogiai perimtas iš Reglamento (ES) Nr. 1232/2011 – eksportuotojai turi atsiųsti pranešimą per 30 dienų po pirmosios eksporto operacijos datos.

(1) OL L 134, 2009 5 29, p. 1.